เริ่มแรกที่ละเมอ คือตอน10-11ปีขึ้นไป คือชอบละเมอเดินออกจากบ้านเอง บางวันก็พูดเหมือนคุยกับใคร แต่คือเราไม่ได้ฝันอะไรเลย เป็นบ่อยมาก จนผ่านมาตอนนี้21ปี ก็มีอาการละเมอกรีดร้องโวยวาย จนคนที่อยู่ด้วยหรือนอนด้วยทนไม่ได้ เราควรทำยังไงดี ควรพบแพทย์ไหมคะ ตอนนี้คนนอนด้วยไม่ได้เลย (เป็นไทรอยด์รักษามา3ปีแล้ว ตอนนี้ยังไม่หาย) แต่อาการละเมอเป็นมาตั้งแต่เด็ก
สวัสดีค่ะ อาการของการละเมอ แบ่งตามระยะการหลับ โดยการละเมอส่วนใหญ่เกิดในช่วงหลับลึกและหลับฝัน หากละเมอพูด ละเมอร้อง ละเมอเดิน มักเกิดในระยะหลับลึก ส่วนการละเมอในช่วงหลับฝันมักเป็นเหมือนฝันร้าย โดยตื่นขึ้นมาแล้วจำได้ว่าเกิดอะไรขึ้นในส่วนของการละเมอเดินเป็นความผิดปกติระหว่างช่วงหลับลึกกับหลับตื้น กิจกรรมที่ทำมีตั้งแต่กิจกรรมง่าย ๆ ไปจนถึงกิจกรรมที่มีความซับซ้อน เช่น ละเมอทำงานบ้าน แต่งตัว ไปจนกระทั่งออกนอกบ้าน ขับรถ เป็นต้นในส่วนใหญ่คนเราจะมีการหลับลึกเป็นรอบๆ จึงมีการละเมอเกิดขึ้นไม่เกินคืนละ 1-2 ครั้ง พบได้น้อยมากที่จะเกิด 3 ครั้งต่อคืน สำหรับอัตราการเกิดต่อสัปดาห์และเดือนจะแตกต่างกันออกไปในแต่ละรายสำหรับปัจจัยที่อาจทำให้นอนละเมอ ได้แก่ นอนพักผ่อนไม่พอ อดนอนบ่อยๆ ทำงานเหนื่อย ความเครียดและความวิตกกังวล ภาวะซึมเศร้าร่างกายกำลังเจ็บไข้ไม่สบาย ดื่มแอลกอฮอล์หรือใช้สารหรือยาบางชนิด นอกจากนี้ หากมีประวัติการนอนละเมอในครอบครัว ก็ถือเป็นปัจจัยด้วยทั้งนี้ อาการละเมอมักไม่ค่อยมีความรุนแรง แต่หากทำให้เกิดอันตรายต่อตนเองและผู้อื่น ก็ควรไปพบจิตแพทย์เพื่อตรวจและรักษา เช่น มีอาการดังนี้- ละเมอมากกว่า 1-2 ครั้งต่อสัปดาห์- ง่วงในระหว่างวันมากและบ่อยครั้ง- เกิดอันตรายหรือได้รับบาดเจ็บ เช่น ละเมอออกจากบ้าน ขับรถ หรือกระโดดจากที่สูงเป็นต้นดังนั้น หากมีอาการนอนละเมอบ่อย และส่งกระทบต่อคนรอบข้าง ก็ควรไปปรึกษาจิตแพทย์เพื่อให้การรักษาค่ะ